CELEX: 62014TN0071
Language: hu
Date: 2014-01-30 00:00:00
Title: T-71/14. sz. ügy: 2014. január 30-án benyújtott kereset – Swatch kontra OHIM – Panavision Europe (SWATCHBALL)

28.4.2014   
            
            
               HU
            
            
               Az Európai Unió Hivatalos Lapja
            
            
               C 129/29
            
         2014. január 30-án benyújtott kereset – Swatch kontra OHIM – Panavision Europe (SWATCHBALL)
   (T-71/14. sz. ügy)
   2014/C 129/36
   A keresetlevél nyelve: angol
   
      Felek
   
   
      Felperes: Swatch AG (Biel, Svájc) (képviselő: P. González-Bueno Catalán de Ocón ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Panavision Europe Ltd (Greenford, Egyesült Királyság)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) második fellebbezési tanácsának 2013. november 11-i határozatát (R 470/2012-2. sz. ügy).
            
         
      Jogalapok és fontosabb érvek
   
   
      A közösségi védjegy bejelentője: a fellebbezési tanács előtti eljárásban részt vevő másik fél.
   
      Az érintett közösségi védjegy: a SWATCHBALL szóvédjegy a 9., 35., 41. és 42. osztályba tartozó áruk és szolgáltatások vonatkozásában – 6 543 524. sz. közösségi védjegybejelentés.
   
      A felszólalási eljárásban hivatkozott védjegy vagy megjelölés jogosultja: a felperes.
   
      A hivatkozott védjegy vagy megjelölés: a „swatch” szóelemet tartalmazó nemzetközi és közösségi ábrás védjegyek és a SWATCH nemzetközi és közösségi szóvédjegy.
   
      A felszólalási osztály határozata: a felszólalási osztály a felszólalást elutasította.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: a közösségi védjegyrendelet 8. cikke (1) bekezdés b) pontjának és 8. cikke (5) bekezdésének megsértése.